เรื่องร้องเรียน: ได้รับกลิ่นเหม็นจากโรงขยะอ่อนนุช เหม็นมากๆครับ รบกวนการอยู่อาศัยในเคหะสถาน
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้ให้เจ้าหน้าที่ลงพื้นที่ตรวจสอบบริเวณที่รับแจ้ง กรณีได้รับกลิ่นเหม็นขยะบริเวณเลขที่ ๗๐/๙๐  ซอยอ่อนนุช ๗๐/๑ แขวงประเวศ เขตประเวศ กรุงเทพมหานคร ๑๐๒๕๐ นั้น     ศูนย์กำจัดมูลฝอยอ่อนนุช ได้ดำเนินการตรวจสอบปัญหากลิ่นเหม็นจากมูลฝอยที่เกิดจากกระบวนการกำจัดมูลฝอย และได้ดำเนินการแก้ปัญหากลิ่นเหม็นจากมูลฝอย ดังนี้ ๑. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง ๒.เพิ่มการล้างทำความสะอาดถนน/โรงงานกำจัดมูลฝอย ๓.ส่งเสริมให้มีการคัดแยกมูลฝอยตั้งแต่ต้นทาง โดยแยกมูลฝอยเปียกกับมูลฝอยแห้งออกจากกันเพื่อลดปัญหากลิ่นของมูลฝอย ๔. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียว เพื่อใช้เป็นแนวป้องกันกลิ่น ๕.จัดให้เจ้าหน้าที่ลงสำรวจปัญหากลิ่นของมูลฝอย จากประชาชนบริเวณรอบๆพื้นที่ศูนย์จำกัดมูลฝอยอ่อนนุชอย่างสม่ำเสมอ เพื่อรับปัญหาความเดือดร้อน และนำข้อมูลมาปรับปรุงระบบการกำจัดให้มีประสิทธิภาพมากขึ้น ๖. การแก้ไขและป้องกันปัญหากลิ่นของมูลฝอยในระยะยาว กองกำจัดมูลฝอย สำนักสิ่งแวดล้อม กรุงเทพมหานคร ได้ดำเนินการกำจัดมูลฝอยโดยการใช้เทคโนโลยีการกำจัดมูลฝอยที่ทันสมัย มีระบบป้องกันกลิ่นที่มีประสิทธิภาพและสามารถนำมูลฝอยมาใช้ให้เกิดประโยชน์สูงสุด อีกทั้งเป็นการนำมูลฝอยมาเป็นเชื้อเพลิงจากฟอสซิล และเมื่อโครงการแล้วเสร็จจะสามารถเพิ่มประสิทธิภาพการกำจัดมูลฝอย และลดปัญหากลิ่นของมูลฝอย ๗. เพิ่มการฉีดพ่นสารจุลินทรีย์ดับกลิ่นมูลฝอยที่บริเวรลานรับมูลฝอย และแหล่งกำเนิดกลิ่นในแต่ละกิจกรรมการกำจัดมูลฝอย
ความเห็นของผู้แจ้ง: ยังคงได้กลิ่นอยู่ ส่วนใหญ่จะมีกลิ่นช่วง 19.00 - 24.00 , ไม่แน่ใจว่าเป็นกลิ่นจากโรงขยะ หรือที่เก็บขยะของโครงการ the city
พื้นที่: แขวงประเวศ เขตประเวศ กรุงเทพมหานคร